**ชื่อเรื่อง** การปรับเปลี่ยนพฤติกรรมดูแลสุขภาพช่องปากของผู้ป่วยโรคเบาหวานในเขตรับผิดชอบของโรงพยาบาลส่งเสริมสุขภาพตำบลดงเจริญ อำเภอดอนจาน จังหวัดกาฬสินธุ์ ปี 2562

**หลักการและเหตุผล**

โรคเบาหวาน เป็นโรคเรื้อรังที่เป็นปัญหาสาธารณสุข และมีผู้ป่วยตายเพิ่มมากขึ้นในทุกๆ ปี พบรายงานว่ามีผู้เสียชีวิตด้วยโรคเบาหวาน ๔ ล้านคนต่อปี เฉลี่ย ๘ วินาทีต่อ ๑ คน (สำนักโรคไม่ติดต่อ กรมควบคุมโรค กระทรวงสาธารณสุข, ๒๕๕๕) ในประเทศไทย โรคเบาหวานเป็นหนึ่งในโรคไม่ติดต่อเรื้อรังเป็นสาเหตุหลักของการเสียชีวิตของคนไทย ซึ่งการจัดอันดับสูญเสียในปี ๒๕๕๒ พบว่า โรคเบาหวานทำให้เกิดการสูญเสียเป็นอันดับ ๑ ในเพศหญิง คิดเป็นร้อยละ ๘.๖ และเป็นอันดับ ๗ ในเพศชายคิดเป็นร้อยละ ๓.๘ (นุชรี อาบสุวรรณ และ นิตยา พันธุเวทย์, ๒๕๕๗) ประเทศไทยในปี พ.ศ. ๒๕๕๖ มีอัตราตายด้วยโรคเบาหวาน ๑๔.๙๓ ต่อประชากรหนึ่งแสนคน (สำนักโรคไม่ติดต่อ, ๒๕๕๘)

จังหวัดกาฬสินธุ์มีจำนวนผู้ป่วยตายด้วยโรคเบาหวานชนิดที่ ๒ สามปีย้อนหลัง เท่ากับ ๙๑, ๙๗, ๑๐๒ ราย และอัตราความชุก ๙.๒๕, ๙.๘๘, ๑๒.๑๙ รายต่อประชากรหนึ่งแสนคน (สำนักโรคไม่ติดต่อ กรมควบคุมโรค กระทรวงสาธารณสุข, ๒๕๕๗) ซึ่งการเปลี่ยนแปลงพฤติกรรม และแบบแผนในการดำเนินชีวิตในยุคปัจจุบัน ทำให้เกิดความเสี่ยง และความรุนแรงของการเกิดโรคเรื้อรังเพิ่มมากขึ้น ความสัมพันธ์ของโรคเบาหวานกับปัญหาช่องปากเป็นที่ยอมรับในวงการแพทย์และทันตแพทย์มาเป็นเวลานาน สมาคมโรคเบาหวานแห่งสหรัฐอเมริกา ได้กำหนดให้ภาวะเหงือกอักเสบเป็นหนึ่งในปัจจัยเสี่ยงของโรคเบาหวาน ผู้ป่วยเบาหวานมีอาการเปลี่ยนแปลงเนื้อเยื่อในช่องปาก เช่น มีภาวะปากแห้ง มีการตอบสนองต่อโรคต่ำ ติดเชื้อได้ง่าย การหายของแผลช้า จึงเพิ่มโอกาสที่จะทำให้เกิดการอักเสบของเหงือกและมีโอกาสสูญเสียเนื้อเยื่อรอบฟันและกระดูกเบ้าฟันได้ง่ายโดยเฉพาะในผู้ที่ไม่สามารถควบคุมปริมาณน้ำตาลให้อยู่ในระดับดีได้ สำหรับผู้เบาหวานที่สามารถควบคุมปริมาณน้ำตาลในเลือดให้อยู่ในระดับดี ผู้ป่วยกลุ่มนี้ไม่ได้มีความเสี่ยงต่อการเกิดโรคฟันผุสูงกว่าคนปกติ (จันทนา อึ้งชูศักดิ์ และคณะ , ๒๕๕๔)

จากการสำรวจสภาวะสุขภาพช่องปากผู้ป่วยเบาหวาน ตำบลดงพยุง อำเภอดอนจาน จังหวัดกาฬสินธุ์ ประจำปี ๒๕๖๐ จำนวน ๙๕ ราย โดยแบ่งเป็นผู้ป่วยที่เป็นโรคเบาหวานจำนวน ๕๔ ราย และผู้ป่วยโรคเบาหวานและความดัน จำนวน ๔๑ ราย พบว่า มีฟันแท้ผุ ร้อยละ ๗๕.๗๘ มีฟันโยก ร้อยละ ๖๑.๐ รวมถึงมีหินปูน และเหงือกอักเสบ ร้อยละ ๕๔.๗๓ ซึ่งถือได้ว่าเป็นปัญหาที่ควรได้รับการแก้ไข

ดังนั้น ผู้วิจัยจึงสนใจที่จะศึกษาการดูแลสุขภาพช่องปากผู้ป่วยโรคเบาหวาน เพื่อสร้างความตระหนักในการปรับเปลี่ยนพฤติกรรมการดูแลสุขภาพช่องปากที่ถูกต้อง ลดความรุนแรงของโรค การเข้าถึงบริการทันตกรรมที่ถูกต้อง และเพื่อที่จะให้ผู้ป่วยโรคเบาหวานมีสุขภาพช่องปากที่ดีต่อไป

**คำถามงานวิจัย(**Questions**)**

ผลของการปรับเปลี่ยนพฤติกรรมดูแลสุขภาพช่องปากทำให้ผู้ป่วยโรคเบาหวานในเขตรับผิดชอบโรงพยาบาลส่งเสริมสุขภาพตำบลดงเจริญ อำเภอดอนจาน จังหวัดกาฬสินธุ์ มีความรู้ เจตคติ และการปฏิบัติตนเกี่ยวกับการดูแลทันตสุขภาพแตกต่างกันหรือไม่

**วัตถุประสงค์ของการวิจัย (Objectives)**

เพื่อศึกษาผลของการปรับเปลี่ยนพฤติกรรมการดูแลสุขภาพช่องปากผู้ป่วยโรคเบาหวานในเขตรับผิดชอบของโรงพยาบาลส่งเสริมสุขภาพตำบลดงเจริญ อำเภอดอนจาน จังหวัดกาฬสินธุ์

**สมมุติฐานการวิจัย**

ภายหลังดำเนินงานตามการปรับเปลี่ยนพฤติกรรมดูแลสุขภาพช่องปากผู้ป่วยโรคเบาหวานในเขตรับผิดชอบของโรงพยาบาลส่งเสริมสุขภาพตำบลดงเจริญ อำเภอดอนจาน จังหวัดกาฬสินธุ์ มีการปรับเปลี่ยนพฤติกรรมการดูแลสุขภาพช่องปากไปในทางที่ดีขึ้น

**ขอบเขตของการวิจัย**

การศึกษาในครั้งนี้ เป็นการศึกษาแบบกึ่งทดลอง เพื่อศึกษาผลของการปรับเปลี่ยนพฤติกรรมการดูแลสุขภาพช่องปากของผู้ป่วยเบาหวานในเขตรับผิดชอบของโรงพยาบาลส่งเสริมสุขภาพตำบลดงเจริญ อำเภอดอนจาน จังหวัดกาฬสินธุ์

**๑) ขอบเขตด้านประชากรและพื้นที่**

ผู้ป่วยโรคเบาหวาน มีสัญชาติไทย อาศัยอยู่จริงในพื้นที่ ตำบลดงพยุง อำเภอดอนจาน จังหวัดกาฬสินธุ์ มาเป็นระยะเวลาไม่น้อยกว่า ๖ เดือน

**๒) ขอบเขตด้านระยะเวลา**

ทำการศึกษาในช่วง เดือนมีนาคม - สิงหาคม ๒๕๖๒

**กรอบแนวคิดในการวิจัย**

**ตัวแปรอิสระ**

**ตัวแปรตาม**

โปรแกรมส่งเสริมทันตสุขภาพประกอบด้วยกิจกรรม ดังนี้

1. การให้ทันตสุขศึกษา

* ปัญหาสุขภาพช่องปากในผู้ป่วย

โรคเบาหวาน

* การดูแลสุขภาพช่องปากของผู้ป่วย

โรคเบาหวาน

* โครงสร้างฟัน
* โรคฟันผุ
* โรคเหงือกอักเสบ
* โรคปริทันต์

2. ฝึกทักษะการแปรงฟันให้กับผู้ป่วยโรคเบาหวาน

* ใช้เม็ดสีย้อมฟันผู้ป่วยโรคเบาหวาน
* สาธิตวิธีการแปรงฟันที่ถูกวิธีให้กับผู้ป่วย

โรคเบาหวาน

* ฝึกปฏิบัติเป็นรายบุคคลเพื่อจะได้รู้ว่า

ผู้ป่วยแปรงฟันถูกต้อง และสะอาดหรือไม่ พร้อมทั้งให้คำแนะนำว่าควรแก้ไขอย่างไร

* ในกรณีที่ผู้ป่วยโรคเบาหวานที่จะทำการ

รักษาทางทันตกรรมจะมีการเขียนใบส่งต่อการ

รักษาให้ผู้ป่วยเข้าไปรับบริการกับทันตแพทย์ ณ โรงพยาบาลกาฬสินธุ์

* ออกเยี่ยมบ้าน

มีการเปลี่ยนแปลงพฤติกรรมการดูแลทันตสุขภาพในด้าน

1. ความรู้เกี่ยวกับทันตสุขภาพ

2. เจตคติเกี่ยวกับการดูแลทันตสุขภาพ

3. การปฏิบัติตนเกี่ยวกับการดู

แลทันตสุขภาพ

ปริมาณคราบจุลินทรีย์

(Plaque Index)